РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 08
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 29.03.2023 г.

Днес, 29.03.2023 г., сряда, от 10,30 часа се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                               ПРЕДСЕДАТЕЛ:  Стефан Гроздев
                                                                         ЧЛЕНОВЕ:  Йордан Стоев 
                                                                                              Стефан Петров
                                                                                              Огнян Дамянов
         Боян Новански 
                                                                                              
ОТСЪСТВА: Олга Керелска.
                                                                                              
От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, Лина Грънчарова – началник отдел „Инвестиции и строителство“, Мая Атанасова – началник отдел „Управление на собствеността“ и Диана Стоянова - главен експерт - юрисконсулт в дирекция „Правна“.

	1.ОТНОСНО: Изслушване на административния ръководител на Районен съд – Балчик, в изпълнение на решение на Комисия „Управление на собствеността“ към Пленума на ВСС, взето по протокол № 07/15.03.2023 г., т. 5.5.
	Приложение: Писмо от административния ръководител на Районен съд – Балчик.

	След изслушването на административния ръководител на Районен съд – Балчик по отношение на състоянието на сградата на съда и извършените ремонти,

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

1.1.ПРИЕМА за сведение информацията, предоставена от административния ръководител на РС – Балчик.
1.2.ВЪЗЛАГА на дирекция „Управление на собствеността на съдебната власт“, отдел „Инвестиции и строителство“ да извърши оглед на място на сградата на Съдебна палата – Балчик, с цел преценка на необходимостта от изпълнение на заявените текущи ремонти в сградата за 2023 г., и да докладва на следващо заседание на Комисията.

- Инвестиции и строителство:

	2.ОТНОСНО: Изпълнение на решение по т. 7.3 от протокол № 6 от заседание на Комисия „Управление на собствеността“ към Пленума на Висшия съдебен съвет, проведено на 01.03.2023 г. във връзка с услуга за разчистване на поземлен имот с ИН 10135.3516.237, УПИ ХХVIII-147 за „обществено и делово обслужване“, кв. 27, гр. Варна, община Варна.
	Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

2.1. ПРИЕМА доклада на инж. Лина Грънчарова - началник отдел „Инвестиции и строителство“, дирекция „УССВ“ в АВСС.
2.2. ПРИЕМА за изпълнител на услуга с предмет „Изготвяне на План за безопасност и здраве /ПБЗ/, План за управление на строителните отпадъци /ПУСО/, конструктивно становище и оценка на съществуваща дървесна растителност, във връзка с разрушаване на сгради и разчистване на поземлен имот с ИН 10135.3516.237, УПИ ХХVIII-147 за „обществено и делово обслужване“, кв. 27, гр.Варна, община Варна“ дружеството „ВЛАЕВ и СИЕ“ ООД, гр. Варна с ценово предложение на стойност 28 740,00 лв. без ДДС или 34 488,00 лв. с ДДС. 
2.3. ВЪЗЛАГА на дирекция „УССВ“ при изготвяне на Инвестиционната програма на ВСС за 2023 г. да включи обект „Изготвяне на План за безопасност и здраве /ПБЗ/, План за управление на строителните отпадъци /ПУСО/, конструктивно становище и оценка на съществуваща дървесна растителност, във връзка с разрушаване на сгради и разчистване на поземлен имот с ИН 10135.3516.237, УПИ ХХVIII-147 за „обществено и делово обслужване“, кв. 27, гр. Варна, община Варна“ с прогнозна стойност в размер на 34 488,00 лв. и срок на изпълнение 2023 г.
2.4. ИЗПРАЩА решението на Комисия „Бюджет и финанси“ към Пленума на ВСС за произнасяне по компетентност във връзка с извършване на разход в размер на 34 488,00 лв. с ДДС, за изпълнение на услуга с предмет: „Изготвяне на План за безопасност и здраве /ПБЗ/, План за управление на строителните отпадъци /ПУСО/, конструктивно становище и оценка на съществуваща дървесна растителност, във връзка с разрушаване на сгради и разчистване на поземлен имот с ИН 10135.3516.237, УПИ ХХVIII-147 за „обществено и делово обслужване“, кв. 27, гр.Варна, община Варна“. 
2.5. ВЪЗЛАГА на дирекция „УССВ“ при осигуряване на средствата по т. 2.4 да подготви и изпрати необходимата документация, чрез главен секретар на ВСС до дирекция „Правна“, отдел „Обществени поръчки“ в АВСС, за предприемане на необходимите действия за сключване на договор с определения изпълнител по т. 2.2.

	3.ОТНОСНО: Изпълнение на решение по т. 6.3 от протокол № 6 от заседание на Комисия „Управление на собствеността“ към Пленума на Висшия съдебен съвет, проведено на 01.03.2023 г. във връзка с разчистване на поземлен имот с ИН 10135.3516.237, УПИ ХХVIII-147 за „обществено и делово обслужване“, кв. 27, гр. Варна, община Варна.
	Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

3.1. ПРИЕМА доклада на инж. Лина Грънчарова - началник отдел „Инвестиции и строителство“, дирекция „УССВ“ в АВСС.
3.2. ПРИЕМА за изпълнител на строителство с предмет „Разрушаване на сгради и разчистване на поземлен имот с ИН 10135.3516.237, УПИ XXVIII - 147 за „обществено и делово обслужване, кв. 27, гр. Варна, община Варна“ дружеството - „ВЛАЕВ И СИЕ“ ООД, гр. Варна с ценово предложение на стойност 48 870,00 лв. без ДДС или 58 644,00 лв. с ДДС. 
3.3. ВЪЗЛАГА на дирекция „УССВ“ при изготвяне на Инвестиционната програма на ВСС за 2013 г. да включи  обект „Разрушаване на сгради и разчистване на поземлен имот с ИН 10135.3516.237, УПИ XXVIII - 147 за „обществено и делово обслужване, кв. 27, гр. Варна, община Варна“ с прогнозна стойност в размер на 58 644,00 с ДДС и срок на изпълнение 2023 г.
3.4. ИЗПРАЩА решението на Комисия „Бюджет и финанси“ към Пленума на ВСС за произнасяне по компетентност във връзка с извършване на разход в размер на 58 644,00 лева с ДДС, за изпълнение на строителство с предмет: „Разрушаване на сгради и разчистване на поземлен имот с ИН 10135.3516.237, УПИ XXVIII - 147 за „обществено и делово обслужване, кв. 27, гр. Варна, община Варна“.
3.5. ВЪЗЛАГА на дирекция „УССВ“ при осигуряване на средствата по т. 3.4  да подготви и изпрати необходимата документация, чрез главен секретар на ВСС до дирекция „Правна“, отдел „Обществени поръчки“ в АВСС, за предприемане на необходимите действия за сключване на договор с определения изпълнител по т. 3.2.

	4.ОТНОСНО: Писмо от административния ръководител на РС - Луковит в изпълнение на решение по т. 2.3 от протокол № 40/23.11.2022 г. от заседание на Комисия „Управление на собствеността“ към Пленума на Висшия съдебен съвет във връзка с обществена поръчка с предмет „Основен ремонт на административна сграда в гр. Луковит, ул. „Милин камък“ № 2 и преустройството й за нуждите на Районен съд - Луковит“.
	Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

4.1.ПРИЕМА доклада на инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.
4.2.ПРИЕМА за необходимо и целесъобразно увеличаване на прогнозната стойност на обект „Основен ремонт на административна сграда в гр. Луковит, ул. „Милин камък“ № 2 и преустройството й за нуждите на Районен съд - Луковит“ от 1 924 625,00 лв. с ДДС на 2 969 615,67 лв. с ДДС,  с годишна задача, в размер на 600 000,00 лв.
Мотиви: През 2022 г. е обявена и проведена обществена поръчка, с възложител – административния ръководител на РС - Луковит, за избор на изпълнител на СМР за обект „Основен ремонт на административна сграда в гр. Луковит, ул. „Милин камък“ № 2 и преустройството й за нуждите на Районен съд - Луковит“ на стойност 1 924 625,00 лв. с ДДС. Прогнозната стойност е определена на база количествено-стойностна сметка към одобрения през 2020г. инвестиционен проект за обекта. Обществената поръчка е прекратена, поради липса на участници, подали оферти. В изпълнение на решение по т. 2.3 от протокол № 40/23.11.2022 г. от заседание на КУС с писмо вх. № ВСС – 5085/09.03.2023 г. административният ръководител на РС - Луковит предоставя актуализирана количествено-стойностна сметка за изпълнение на СМР за обект „Основен ремонт на административна сграда в гр. Луковит, ул. „Милин камък“ № 2 и преустройството й за нуждите на Районен съд - Луковит“, изготвена от проектанта на обекта - ДЗЗД „Горна Оряховица-2015-2020“ с мотивирана обосновка към нея.
	4.3.ВЪЗЛАГА на отдел „Инвестиции и строителство“ при изготвяне на Инвестиционна програма на ВСС по § 51-00 „Основен ремонт на ДМА“ на органите на съдебната власт за 2023 г. да отрази промените по т. 4.2.
4.4.ИЗПРАЩА решението на административния ръководител на РС – Луковит за предприемане на необходимите действия, на основание решение по т. 10 от протокол № 3/20.01.2022 г. на ПВСС, за сключване на споразумение по реда на чл. 8 от Закона за обществените поръчки с Министерство на икономиката, с оглед актуализираната към м. януари 2023 г. прогнозна стойност на строително-монтажните работи за реализиране на обект „Основен ремонт на административна сграда в гр. Луковит, ул. „Милин камък“ № 2 и преустройството й за нуждите на Районен съд - Луковит“ и възлагане на обществена поръчка с предмет „Основен ремонт на административна сграда в гр. Луковит, ул. „Милин камък“ № 2 и преустройството й за нуждите на Районен съд - Луковит“.
4.5.ИЗПРАЩА решението на комисия „Бюджет и финанси“ към Пленума на ВСС за сведение и на административния ръководител на Районен съд - Луковит за сведение.

	5.ОТНОСНО: Предложение от административния ръководител на РС – Асеновград за осигуряване на средства за изработване, доставка и монтаж на ново обзавеждане за нуждите на РС – Асеновград, след въвеждане в експлоатация на строеж „Основен ремонт по преустройство на част от обществена сграда на пл. „Акад. Николай Хайтов“ № 8 в гр. Асеновград за нуждите на РС – Асеновград“.
	Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

	По предложения проект на решение се проведе гласуване, като „За“ гласуваха: г-н Стефан Гроздев, г-н Йордан Стоев, г-н Боян Новански и г-н Стефан Петров, а „Против“ - г-н Огнян Дамянов.
	С оглед на горното,

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

5.1.ПРИЕМА доклада на инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.
5.2.ПРИЕМА за целесъобразно и необходимо осигуряването на средства по бюджета на РС – Асеновград в размер на 147 930,00 лв. с ДДС за възлагане на обществена поръчка с предмет „Изработка, доставка и монтаж на ново обзавеждане за нуждите на РС - Асеновград в сградата на пл. „Акад. Н. Хайтов“ № 8“.
Мотиви: Съгласно решение по т. 24 от протокол № 42/09.10.2019 г. на КБФ, КУС се произнася във връзка с исканията за обзавеждане на цели сгради, пристройки и надстройки, за обзавеждане след основен ремонт и реконструкция на част от сгради или ново строителство на сгради на съдебната власт и за обзавеждане на архивни помещения. Провеждането на обществена поръчка с предмет „Изработка, доставка и монтаж на ново обзавеждане за нуждите на РС - Асеновград в сградата на пл. „Акад. Н. Хайтов“ № 8“ е необходимо, с оглед обзавеждане на кабинети и съдебни зали в сградата на пл. „Акад. Н. Хайтов“ № 8“ в гр. Асеновград, които се ремонтират за нуждите на РС – Асеновград по договор № ВСС-11980/10.08.2021 г. От страна на административния ръководител на РС - Асеновград са предприети действия и е изготвена количествено-стойностна сметка за необходимото ново обзавеждане за нуждите на РС – Асеновград на база одобрения проект по част „Интериор и обзавеждане“, утвърдените лимити за обзавеждане на кабинети и съдебни зали и актуалния щатен състав на съда.
	5.3.ИЗПРАЩА решението на Комисия „Бюджет и финанси“ към Пленума на ВСС за произнасяне по компетентност във връзка с осигуряването на финансови средства в размер на 147 930,00 лв. с ДДС за провеждането на процедура по реда на ЗОП с предмет „Изработка, доставка и монтаж на ново обзавеждане за нуждите на РС - Асеновград в сградата на пл. „Акад. Н. Хайтов“ № 8“.
	5.4.ИЗПРАЩА решението на административния ръководител на Районен съд – Асеновград за сведение.

	6.ОТНОСНО: Изпълнение на решение по т. 3.2 от протокол № 6/01.03.2023 г. на Комисия „Управление на собствеността“ към Пленума на Висшия съдебен съвет във връзка с обект „Основен ремонт по преустройство на част от обществена сграда на пл. „Акад. Николай Хайтов“ № 8 в гр. Асеновград за нуждите на РС – Асеновград“.
	Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

6.1.ПРИЕМА за сведение доклада на инж. Лина Грънчарова, началник отдел „Инвестиции и строителство“, дирекция „Управление на собствеността на съдебната власт“.
6.2.ВЪЗЛАГА на експертите в отдел „Инвестиции и строителство“ да направят оглед на място на имот в управление на ВСС на пл. „Акад. Николай Хайтов“ № 8 в гр. Асеновград за събиране на информация и изготвяне на подробен доклад, отразяващ забележките по всички части за всяко помещение, предмет на ремонтните работи в обхвата на строеж „Основен ремонт по преустройство на част от обществена сграда на пл. „Акад. Николай Хайтов“ № 8 в гр. Асеновград за нуждите на РС – Асеновград“, които е необходимо да бъдат отстранени от Изпълнителя по договор № ВСС-11980/10.08.2021 г., във връзка с въвеждане на строежа в експлоатация. Докладът да бъде предоставен на административния ръководител на РС – Асеновград за съгласуване/изразяване на становище и на „АСПЕКТ“ ООД – строителен надзор и инвеститорски контрол на строеж „Основен ремонт по преустройство на част от обществена сграда на пл. „Акад. Николай Хайтов“ № 8 в гр. Асеновград за нуждите на РС – Асеновград“ за изразяване на становище.
6.3.ВЪЗЛАГА на дирекция „Управление на собствеността на съдебната власт“ да изиска писмено категорично становище от строителния надзор и инвеститорски контрол на строеж „Основен ремонт по преустройство на част от обществена сграда на пл. „Акад. Николай Хайтов“ № 8 в гр. Асеновград за нуждите на РС – Асеновград“ – „АСПЕКТ“ ООД по отношение на това дали изграденото от „ФОН СК“ ООД окабеляване на системите за сигурност в рамките на изпълнението по договор № ВСС-11980/10.08.2021 г. отговаря на одобрения инвестиционен проект.
6.4.ВЪЗЛАГА на дирекция „Управление на собствеността на съдебната власт“ във връзка със становището по т. 6.3 да извърши допълнително проучване за предварителна проверка на изградените на място  мрежи на системите за сигурност относно успешното присъединяване на сградата към Националната информационна система за електронна сигурност на съдебните сгради /НИСЕССС/. За проучването да бъде поискано съдействие от ГД „Охрана“.
6.5.ВЪЗЛАГА на дирекция „Управление на собствеността на съдебната власт“, да докладва за резултата от изпълнението на настоящото решение на следващо заседание на Комисия „Управление на собствеността“ към ПВСС.

	7.ОТНОСНО: Изпълнение на решение по т. 1.3 от протокол № 39/16.11.2022 г. на комисия „Управление на собствеността“ относно обект: „СМР по изграждане на 4 броя външни асансьори на Съдебната палата – София, бул. „Витоша“ № 2“ от Инвестиционната програма на ВСС.
	Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

	7.1. ПРИЕМА доклада на инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.
	7.2. ВЪЗЛАГА на дирекция „Управление на собствеността на съдебната власт“ към администрацията на ВСС, да изготви повторно писмо до административния ръководител на Апелативен съд - София за изразяване на становище и даване на предложение по съществуващите възможности за преразглеждане на заложените инвестиционни намерения за обект „СМР по изграждане на 4 броя външни асансьори на Съдебна палата – София бул. „Витоша“ № 2“ от програмата на ВСС, включително с редуциране броя на предвидените външни асансьори в Съдебна палата, бул. „Витоша“ № 2.
	7.3. ВЪЗЛАГА на дирекция „Управление на собствеността на съдебната власт“ след получаване на становище по т. 7.2 да внесе в заседание на комисията проект на решение.

	8.ОТНОСНО: Изпълнение на решение по т. 4.2 от протокол № 5 от заседание на Комисия „Управление на собствеността“ към Пленума на Висшия съдебен съвет, проведено на 15.02.2023 г. във връзка с предоставяне на допълнителна информация от административния ръководител на РС – Карлово.
	Приложение: Доклад от инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

	По предложения проект на решение се проведе гласуване, като „За“ гласуваха: г-н Стефан Гроздев, г-н Йордан Стоев, г-н Боян Новански и г-н Стефан Петров, а „Против“ - г-н Огнян Дамянов.
	С оглед на горното,

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

	8.1.ПРИЕМА доклада на инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.
	8.2.ПРИЕМА за целесъобразно и необходимо осигуряването на средства по бюджета на РС – Карлово в размер на 230 000,00 без ДДС или 276 000,00 лв. с ДДС за възлагане на обществена поръчка с предмет „Обзавеждане и оборудване на съдебната сграда на Районен съд - Карлово“.
Мотиви: Съгласно решение по т. 24 от протокол № 42/09.10.2019 г. на КБФ, КУС се произнася във връзка с исканията за обзавеждане на цели сгради, пристройки и надстройки, за обзавеждане след основен ремонт и реконструкция на част от сгради или ново строителство на сгради на съдебната власт и за обзавеждане на архивни помещения. С решение по т. 4.1 от протокол № 5/15.02.2023 г. КУС отлага вземането на решение по точката във връзка с предоставяне на допълнителна информация. Прогнозната стойност на поръчката е определена на база утвърдени лимити приети с решение на ПВСС по т. 24.2 от протокол № 20/26.05.2022 г. и пазарни проучвания за всички мебели, съгласно одобрения проект в помещенията НЕвключени в списъците на актуализираните лимити за обзавеждане на ВСС. 
Провеждането на обществена поръчка с предмет „Обзавеждане и оборудване на съдебната сграда на Районен съд - Карлово“ е необходимо, с оглед обзавеждане на сградата, която в момента се преустройва, пристроява и ремонтира за нуждите на РС – Карлово. Предвид крайния срок за изпълнение на СМР на сградата, е целесъобразно подготовката, провеждането и възлагането на изпълнението на обществената поръчка с предмет „Обзавеждане и оборудване на съдебната сграда на Районен съд - Карлово да се извърши през 2023 г.
8.3.ИЗПРАЩА решението на Комисия „Бюджет и финанси“ към Пленума на Висшия съдебен съвет за произнасяне по компетентност във връзка с осигуряването на финансови средства в размер на 230 000,00 лв. без ДДС или 276 000,00 лв. с ДДС за провеждането на процедура по реда на ЗОП с предмет „Обзавеждане и оборудване на съдебната сграда на Районен съд - Карлово“.
8.4.ИЗПРАЩА решението на административния ръководител на Районен съд – Карлово за сведение.

	9.ОТНОСНО: Изпълнение на решение по т. 5 от протокол № 6/01.03.2023 г. от заседание на Комисия „Управление на собствеността“ към Пленума на ВСС във връзка с изготвянето на документи за провеждане на пазарни консултации по реда на чл. 44 от ЗОП.
	Приложение: Доклад от инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

	9.1.ПРИЕМА доклада на инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“.
	9.2.ПРИЕМА Техническа спецификация - Приложение № 1, Индикативно ценово предложение – Приложение № 2, Образец на покана, за пазарно проучване на обществена поръчка с предмет: „Изготвяне на комплексен проект по чл. 150 от ЗУТ за изменение на ПУП – изменение на план за регулация за поземлен имот с идентификатор 07603.501.2813, с площ 808,00 м2 по действащия регулационен план на гр. Бяла за привеждане в съответствие на имотните и регулационни линии на имота и инвестиционен проект за преработка по чл. 154 от ЗУТ на одобрен инвестиционен проект, извършване на авторски надзор за обект „Изграждане на нова административна сграда за органите на съдебната власт гр. Бяла, УПИ IX-951, 952, кв. 176 по действащия регулационен план на гр. Бяла /ПИ с идентификатор 07603.501.2813/ по КККР“.
	Мотиви: Пазарната консултация се извършва с цел определяне на прогнозната стойност на обществената поръчка.
	9.3.ИЗПРАЩА чрез Главния секретар на АВСС на дирекция „Правна“, отдел „Обществени поръчки“, съгласно ВПУЦОПВСС, подготвеното техническо задание, ведно с доклад, за провеждане на пазарно проучване за обществена поръчка с предмет, съгласно т. 9.2 за действия по компетентност.

	10.ОТНОСНО: Изпълнение на решение по т. 5.3 от Протокол № 5/15.02.2023 г. на комисия „Управление на собствеността“ относно съгласие за съфинансиране на основен ремонт на покрив на сграда – публична държавна собственост, находяща се в гр. Шумен, бул. „Славянски“ № 15.
	Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

	10.1.ПРИЕМА доклада на инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.
	10.2.ПРИЕМА  за необходимо поемане на разходи за основен ремонт на покрив на сграда - публична държавна собственост, находяща се в гр. Шумен, бул. „Славянски“ № 15, в размер на 27 882 лева с ДДС в съответствие с предоставените в управление на ВСС идеални части от сградата.
	Мотиви: За отстраняване на проблеми в покривната конструкция и течове е необходимо извършване на основен ремонт на покрива на сграда – публична държавна собственост, находяща се в гр. Шумен, бул. „Славянска“ № 15, предоставена в управление на Министерство на отбраната и Висш съдебен съвет. Определена е прогнозна стойност на ремонта в размер на 90 000 лева с ДДС, от Министерство на отбраната на база предварителни проучвания, оглед на място и примерна количествено-стойностна сметка. Предоставените в управление на ВСС идеални части са в размер на 30,98 % от общите части на сградата.
	10.3. ВЪЗЛАГА на дирекция „Управление на собствеността на съдебната власт“ подготвянето на писмо до Министерство на отбраната за предоставяне на проект на  споразумение по реда на чл. 8 от ЗОП за реализиране на основен ремонт на покрив на сграда - публична държавна собственост, находяща се в гр. Шумен, бул. „Славянски“ № 15.

	11.ОТНОСНО: Писмо от Прокуратурата на Република България относно изпълнение на обект: „Изработване на конструктивен проект за укрепване, възстановяване и сеизмично осигуряване на сграда, с идентификатор № 66425.500.3695.1, ползвана от Районна прокуратура – Силистра“ от Инвестиционната програма на ВСС.
Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

11.1.ПРИЕМА доклада на инж. Стоянка Георгиева – главен експерт в отдел  „Инвестиции и строителство“, дирекция „Управление на собствеността на съдебната власт“.
11.2. ПРИЕМА за необходимо и целесъобразно увеличаване на прогнозната стойност на обект: „Изработване на конструктивен проект за укрепване, възстановяване и сеизмично осигуряване на сграда, с идентификатор № 66425.500.3695.1, ползвана от Районна прокуратура – Силистра“ от 15 970 лева с ДДС на 18 970 лева с ДДС, и се заложи годишна задача за 2023 г. в размер на 12 600 лева.
Мотиви: За изпълнение на горепосочения обект са сключени договори за проучвателни, геодезически и проектни работи и за изследване на деформациите. В края на 2021 г. услугите са изпълнени и договорите са изплатени в размер на 6 370 лева. Като следващ етап са изискани оферти за изработване на  проект за конструктивното укрепване на сградата. Определена е стойност на услугата в размер на 12 600 лева с ДДС, съгласно получени оферти. С цел възлагане на услугата административния ръководител на Окръжна прокуратура – Силистра, предлага средствата в размер на 9 600 лева за изработване на  проект за конструктивно укрепване на сграда с идентификатор 66425.500.3695.1 от обект: “Изработване на конструктивен проект за укрепване, възстановяване и сеизмично осигуряване на сграда, с идентификатор № 66425.500.3695.1, ползвана от Районна прокуратура – Силистра“ да се актуализират на 12 600 лева.
11.3. УВЕЛИЧАВА прогнозната сметна стойност на обект „Изработване на конструктивен проект за укрепване, възстановяване и сеизмично осигуряване на сграда, с идентификатор № 66425.500.3695.1, ползвана от Районна прокуратура – Силистра“ от 15 970 лева с ДДС на 18 970 лева с ДДС, и годишна задача за 2023 г. в размер на 12 600 лева.

11.4. ВЪЗЛАГА на отдел „Инвестиции и строителство“ при изготвяне на поименното разпределение на разходите по § 51-00 „Основен ремонт на ДМА“ на органите на съдебната власт за 2023 г. да отрази промените по т. 11.3.
11.5. ИЗПРАЩА решението на Комисия „Бюджет и финанси“ към Пленума на Висшия съдебен съвет за сведение.
11.6. ИЗПРАЩА решението на главния прокурор на Република България на разпореждане.
	12.ОТНОСНО: Писмо от административния ръководител на АдмС – Благоевград във връзка с необходимост от изместване на съществуващи съоръжения, собственост на „Електроразпределителни мрежи Запад“ ЕАД, в имота на ул. „Крали Марко“ № 2, гр. Благоевград. 
	Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

12.1.ПРИЕМА доклада на инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.
12.2.ПРИЕМА за целесъобразно и необходимо осигуряването на средства по бюджета на АдмС – Благоевград в размер на 4257,00 лв. с ДДС за изместване на съществуващо електрическо съоръжение в имот на ул. „Крали Марко“ № 2, гр. Благоевград, съгласно предложение от административния ръководител на АдмС – Благоевград и калкулация от „ЕРМ ЗАПАД“ ЕАД. Средствата са капиталов разход, относим по § 51-00 „Основен ремонт на ДМА“.
Мотиви: Съществуващо съоръжение /електроразпределителен шкаф/, собственост на „Електроразпределителни мрежи Запад“ ЕАД, разположен на западната фасада на сградата на ул. „Крали Марко“ № 2, която основно се ремонтира, преустройва и пристроява за нуждите на Административен съд – Благоевград и Районна прокуратура – Благоевград е необходимо да бъде изместено, тъй като попада в обсега на проектирана и изпълнена външна врата на западната фасада на сградата, която не може да бъде изместена.
Изпълнение на изместването, като услуга, предоставяна от „ЕРМ-ЗАПАД“ ЕАД, значително ще съкрати срока и ще намали цената за изпълнението му.
	12.3.ИЗПРАЩА решението на Комисия „Бюджет и финанси“ към Пленума на ВСС за произнасяне по компетентност във връзка с осигуряването на финансови средства по бюджета на Административен съд – Благоевград в размер на 4257,00 лв. с ДДС за изместване на съществуващо електрическо съоръжение в имот на ул. „Крали Марко“ № 2, гр. Благоевград.
	12.4.ИЗПРАЩА решението на административния ръководител на Административен съд – Благоевград за сведение.

	13.ОТНОСНО: Искане от ГД „Охрана“ за съгласуване на инвестиционен проект за Съдебна палата – Бургас, във връзка с доизграждане на Националната система за електронна сигурност на обектите на съдебната власт, включен в графика за провеждане на обществени поръчки за 2023 г.
	Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

13.1. ПРИЕМА доклада на инж. Лина Грънчарова – началник на отдел „Инвестиции и строителство“, дирекция „Управление на собствеността на съдебната власт“.
13.2. ИЗПРАЩА внесения от ГД „Охрана“ работен проект /в два екземпляра/ за окрупняване/доизграждане на системи за сигурност към Национална информационна система за електронна сигурност на съдебните сгради (НИСЕССС) за обект „Съдебна палата - Бургас“ на Административния ръководител на Окръжен съд - Бургас, за съгласуване и изразяване на становище в кратък срок от получаването на работния проект. Становището, ведно с работния проект да се предоставят на ГД „Охрана“, за което да бъде уведомена и Комисия „Управление на собствеността“ към Пленума на ВСС. 

	14.ОТНОСНО: Утвърждаване на критерии за подбор и оценка на приоритетни инвестиционни проекти на съдебната власт, финансирани със средства от държавния бюджет.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

	14.1. ОДОБРЯВА Критерии за подбор и оценка на приоритетни инвестиционни проекти на съдебната власт, предложени за изпълнение в рамките на разходите по бюджетна прогноза за съответния бюджетен период, финансирани със средства от държавния бюджет.
14.2. ПРЕДЛАГА на Пленума на Висшия съдебен съвет да вземе следното решение:
1. УТВЪРЖДАВА Критерии за подбор и оценка на приоритетни инвестиционни проекти на съдебната власт, предложени за изпълнение в рамките на разходите по бюджетна прогноза за съответния бюджетен период, финансирани със средства от държавния бюджет.
2. Решението да се публикува на интернет страницата на ВСС, раздел Постоянни комисии“, подраздел Комисия „Управление на собствеността“ - Правила.
14.3. ВНАСЯ предложението като редовна точка за следващото редовно заседание на Пленума на ВСС.

-	Текущи ремонти:

	15.ОТНОСНО: Писмо от административния ръководител на Районен съд – Дулово за осигуряване на финансови средства за тестване и проверка на ел.инсталация в сградата на Районен съд – Дулово.
	Приложение: Доклад от инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

	15.1.ПРИЕМА доклада на инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“. 
	15.2.ПРИЕМА за необходимо и неотложно тестване и проверка на ел.инсталацията в размер на 4 000,00 лв. с ДДС в сградата на Районен съд /РС/ – Дулово, ул. „Васил Левски“ № 12, гр. Дулово, съгласно представената оферта от административния ръководител на съда.
	Мотиви: Тестването и проверката на ел. инсталацията ще установи компроментирания/ните участък/ци от инсталацията в сградата, които са причина за зачестилите аварии на сградната ел.инсталация. Откриването и последващият ремонт‚ ще възстановят нормалната и безопасна експлоатация на инсталацията, като по този начин ще се предотвратят последващи аварии, което може да доведе до допълнителни щети по имуществото на съда. Дейностите по тестване и проверка на ел.инсталацията са неотложни по смисъла на § 1 от допълнителните разпоредби на Правила за планирането, осигуряването на средства и извършването на текущ ремонт на сградния фонд на съдебната власт (Правилата).

Справка за отпуснатите средства на РС – Дулово
за периода 2018 г. – 2023 г.
година	Корекция на бюджета на ОСВ за извършване на 
текущ ремонт	Вид на текущия ремонт	
2018	0,00 лв.	няма	
2019	24 386,00 лв.	текущ ремонт на санитарни възли	
2020	0,00 лв.	няма	
2021	47 018,40 лв.	СРР стени и тавани по коридор, мазилки, шпакловки, боя	
2022	7 772,58 лв.
18 720,00 лв.	Ремонт на кабинета на Председателя.
Подмяна 36 бр. врати.		
2023	0,00 лв.	Няма заявени текущи ремонти за 2023 г.	

15.3. ИЗПРАЩА решението на Комисия „Бюджет и финанси“ към Пленума на Висшия съдебен съвет за произнасяне по компетентност във връзка с искането за осигуряване на финансови средства в размер на 4 000,00 лв. с ДДС от РС – Дулово за тестване и проверка на ел.инсталацията в сградата на съда.
15.4. ИЗПРАЩА решението на административния ръководител на РС – Дулово за сведение и изпълнение.

	- Управление на собствеността:

16.ОТНОСНО: Проект на решение за изменение и допълнение на решение по т. 23 от протокол № 25/21.07.2022 г. на Пленума на Висшия съдебен съвет /ВСС/ за упълномощаване на служители от дирекция „Управление на собствеността на съдебната власт“ в АВСС. 

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

16.1. ПРЕДЛАГА на Пленума на Висшия съдебен съвет да приеме следното решение:
1. ИЗМЕНЯ И ДОПЪЛВА решение по т. 23 от протокол № 25/21.07.2022 г. на Пленума на ВСС, в частта по т. 23.1, както следва:
„23.1. УПЪЛНОМОЩАВА Мая Атанасова – началник отдел „Управление на собствеността“, дирекция „Управление на собствеността на съдебната власт“, Стоян Димитров – главен експерт - юрист в отдел „Управление на собствеността“, дирекция „Управление на собствеността на съдебната власт“, Цецка Трендафилова – главен експерт – икономист „Управление на собствеността“, дирекция „Управление на собствеността на съдебната власт“, Елеонора Иванова – главен експерт – икономист „Управление на собствеността“, дирекция „Управление на собствеността на съдебната власт“ и Георги Димитров – младши експерт - юрист в отдел „Управление на собствеността“, дирекция „Управление на собствеността на съдебната власт“, заедно и поотделно да представляват Висшия съдебен съвет пред:
- общинските администрации, общинските служби по земеделие, службите по геодезия, картография и кадастър /СГКК/, във връзка с попълването, подписването, подаването и получаването на документи, необходими за актуализирането или съставянето на актове за държавна собственост на имотите на съдебната власт;
-   областните администрации, във връзка със съставянето на актове за държавна собственост на имотите на съдебната власт, за които липсват такива или следва да бъдат актуализирани;
- общинските администрации, във връзка с изготвянето, попълването, подписването и подаването на декларации по чл. 14 от Закона за местните данъци и такси и други декларации, относно определяне размера на данък недвижими имоти и такса битови отпадъци, както и във връзка с получаване на данъчни оценки и други документи за имотите на съдебната власт;
- енергоразпределителните дружества, ВиК оператори, доставчици на топлинна енергия и оператори на газопреносната мрежа, както и всички експлоатационни дружества, предлагащи комунални услуги, във връзка с попълване, подписване, подаване и получаване на заявления, молби и декларации за откриване, промяна или закриване на партиди, както и да извършват други правни и фактически действия във връзка със сключени договори за предоставяне на услуги от експлоатационни дружества.“
16.2. ВНАСЯ предложението като редовна точка в следващото редовно заседание на Пленума на Висшия съдебен съвет.	

17.ОТНОСНО: Проект на решение за възлагане правото на стопанисване на имоти на съдебната власт на административния ръководител на Окръжна прокуратура – Варна.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

17.1.ПРЕДЛАГА на Пленума на Висшия съдебен съвет да приеме следното решение:
1. ИЗМЕНЯ И ДОПЪЛВА решение по т. 35 от протокол № 9/09.03.2017 г. на Пленума на ВСС, в частта по т. 35-I.4, както следва:  
„4. На административния ръководител на Окръжна прокуратура -  Варна следните недвижими имоти: 
- гр. Варна, ул. „Хан Аспарух“ № 1;
- гр. Варна, ул. „Георги Атанасов“ № 2;
- гр. Девня, кв. „Повеляново“, ул. „Боровец“, бл. 7, ет. 2, ап. № № 6, 7 и 8“;
2. ИЗПРАЩА решението на главния прокурор на Република България, на разпореждане и на административния ръководител на Окръжна прокуратура – Варна, за сведение и изпълнение. 
17.2. ВНАСЯ предложението като редовна точка в следващото редовно заседание на Пленума на Висшия съдебен съвет.	
	17.3. ВЪЗЛАГА на дирекция „Управление на собствеността на съдебната власт“ да предприеме необходимите законови и фактически действия по промяна на предназначението на имотите, находящи се в гр. Девня, кв. „Повеляново“, ул. „Боровец“, бл. 7, ет. 2, представляващи: апартаменти № № 6, 7 и 8. 

18.ОТНОСНО: Писмо от административния ръководител на Административен съд – Добрич относно започнала процедура по изготвяне на нов акт за публична държавна собственост. 
Приложение: Доклад от Мая Атанасова – началник отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

18.1. ПРИЕМА доклада от Мая Атанасова – началник отдел „Управление на собствеността“, дирекция „Управление на собствеността на съдебната власт“ в АВСС.	
18.2. ПРИЕМА за целесъобразно да бъдат предприети действия за промяна на отчетната стойност на недвижим имот – публична държавна собственост, находящ се в гр. Добрич, бул. „Трети март“  № 5, актуван с АПДС № 4692/17.06.2009 г., предоставен в управление на Висшия съдебен съвет /ВСС/, за нуждите на Административен съд – Добрич, чрез намаляването й с размера на отчетните стойности на самостоятелен обект с идентификатор № 77624.626.4584.4.5 и самостоятелен обект с идентификатор № 72624.626.4584.4.6, актувани с АПДС № 5480/10.02.2017 г. с предоставени права на управление на Министерство на правосъдието – Главна дирекция „Охрана“, за нуждите на ОЗ „Охрана“ гр. Добрич, с оглед финализиране на  процедурата по изготвяне на нов акт за публична държавна собственост за частта от имота, в управление на ВСС. 
18.3. ИЗПРАЩА решението, ведно с материалите по преписката на дирекция „Бюджет и финанси” в АВСС за изразяване на становище.
18.4. ВЪЗЛАГА на дирекция „Управление на собствеността на съдебната власт“ да внесе преписката за повторно разглеждане в КУС, след получаване на становище от дирекция „Бюджет и финанси”, с оглед взимане на информирано решение от Пленума на ВСС.
18.5. ИЗПРАЩА решението на административния ръководител на Административен съд – Добрич, за сведение.

19.ОТНОСНО: Проект на решение за упълномощаване на представляващия Висшия съдебен съвет да отправи искане до председателя на Общински съвет – Ямбол и кмета на Община – Ямбол за безвъзмездно предоставяне за управление на ВСС на имот – частна общинска собственост, находящ се в гр. Ямбол, ул. „Александър Стамболийски“ № 4.
Приложение: Доклад от Стоян Димитров – главен експерт – юрист  в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

19.1.ПРИЕМА доклада на Стоян Димитров - главен експерт - юрист в отдел „Управление на собствеността“, дирекция „Управление на собствеността на съдебната власт“.
19.2. ПРЕДЛАГА на Пленума на Висшия съдебен съвет да вземе следното решение: 
1. УПЪЛНОМОЩАВА представляващия Висшия съдебен съвет да отправи искане до председателя на Общински съвет - Ямбол и Кмета на община Ямбол за безвъзмездно предоставяне за управление на Висшия съдебен съвет на имот - частна общинска собственост, представляващ застроен поземлен имот с идентификатор 87374.537.71, с площ от 424 кв.м., по КККР на гр. Ямбол, ведно с построената в имота двуетажна административна сграда с идентификатор 87374.537.71.1, със застроена площ 258 кв.м., и разгъната застроена площ 767 кв.м., в това число сутерен с площ от 164.50 кв.м., находящ се в гр. Ямбол, ул. „Александър Стамболийски“ № 4, актуван с АОС № 2216/12.07.2018г., за нуждите на Административен съд – Ямбол, за срок от 10 години.
19.3. ВНАСЯ предложението като редовна точка в следващото редовно заседание на Пленума ВСС.

20.ОТНОСНО: Писмо за кандидатстване по процедура „Подкрепа за устойчиво енергийно обновяване на жилищния сграден фонд – етап I“ по инвестиция „Енергийна ефективност в сграден фонд“ на Националния план за възстановяване и устойчивост за имот в управление на ВСС, находящ се в гр. София.
Приложение: Доклад от Стоян Димитров – главен експерт – юрист  и Георги Димитров – младши експерт – юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

20.1.ПРИЕМА доклада от Стоян Димитров - главен експерт - юрист и Георги  Димитров - младши експерт - юрист в отдел „Управление на собствеността“, дирекция „Управление на собствеността на съдебната власт“.
20.2. ПРЕДЛАГА на Пленума на Висшия съдебен съвет да вземе следното решение:
УПЪЛНОМОЩАВА административните ръководители на органите на съдебната власт, на които с решения на Пленума на Висшия съдебен съвет е възложено стопанисването на недвижими имоти - частна държавна собственост, представляващи ведомствени жилища, с право да преупълномощават трети лица, да представляват Висшия съдебен съвет пред:
Общото събрание на собствениците на Етажната собственост по Закона за управление на етажната собственост, във връзка с участие по процедура за „Подкрепа за устойчиво енергийно обновяване на жилищния сграден фонд по инвестиция „Енергийна ефективност в сграден фонд“ на Националния план за възстановяване и устойчивост, с право да гласуват, вземат решения и участват в обсъжданията по точките от дневния ред на общите събрания, както и да подписват протоколи от общите събрания.
20.3. ВНАСЯ предложението като редовна точка в следващото редовно заседание на Пленума на Висшия съдебен съвет.

21.ОТНОСНО: Писмо от наемател на ведомствено жилище, находящо се в гр. София във връзка с оферта от Общо събрание на Етажна собственост за обследване и изготвяне на технически паспорт.
Приложение: Доклад от Стоян Димитров – главен експерт – юрист  и Георги Димитров – младши експерт – юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

21.1. ПРИЕМА доклада от Стоян Димитров - главен експерт - юрист в отдел „Управление на собствеността“ и Георги Димитров - младши експерт - юрист в отдел „Управление на собствеността“ дирекция „Управление на собствеността на съдебната власт“.
21.2. ПРИЕМА за целесъобразно сумата в размер на 432,60 лв. по приета оферта от Общото събрание на Етажната собственост на блок № 42А, находящ се в гр. София, ж.к. „Младост - 1“, необходими за изготвянето на Технически паспорт и обследване на енергийната ефективност на гореописаната сграда, във връзка с участието на сградата в процедура „Подкрепа за устойчиво енергийно обновяване на жилищния сграден фонд - Етап I“ по инвестиция „Енергийна ефективност на сграден фонд“ на Националния план за възстановяване и устойчивост“, да бъде осигурена по посочената от наемателя банкова сметка на Етажната собственост, на гр. София, ж.к, „Младост - 1“, бл. 42А.

22.ОТНОСНО: Писмо от община Велинград за започнато административно производство с искане за разрешаване на изработването на ПУП – план за застрояване за парцел XLII, кв. 8 по плана на с. Юндола, общ. Велинград, обл. Пазарджик.
Приложение: Доклад от Цецка Трендафилова – главен експерт – икономист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

22.1.  ПРИЕМА доклада на инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“ и Цецка Трендафилова - главен експерт – икономист в отдел „Управление на собствеността“, дирекция „Управление на собствеността на съдебната власт”.
22.2. ПРИЕМА за необходимо и възлага на дирекция „Управление на собствеността на съдебната власт“ да подготви писмо от представляващия Висшия съдебен съвет до кмета на Община Велинград за изразяване на  несъгласие със започнатото административно производство пред Община Велинград по искане за изработване на ПУП – план за застрояване за парцел XLII, кв. 8 по плана на с. Юндола, общ. Велинград, обл. Пазарджик, ЕКАТТЕ 86115, поради липсата на данни за налична подземна техническа инфраструктура /мрежи на техническата инфраструктура/, собственост на експлоатационни предприятия и мрежи на техническата инфраструктура.

-	Разни.

	23.ОТНОСНО: Писмо от административния ръководител на Окръжен съд – Пазарджик с искане за осигуряване на средства за преместване на съществуващ захранващ ел. кабел и удължаване на трасе в Съдебната палата – Пазарджик и преработка на газова инсталация в котелно помещение.
	Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

	23.1.ПРИЕМА доклада на инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“. 
	23.2.ПРИЕМА за целесъобразно и необходимо осигуряването на средства по бюджета на Окръжен съд – Пазарджик общо в размер на 6 064,60 лева с ДДС, както следва:
	- за преместване и удължаване на съществуващ  захранващ кабел САВТ 4х95 кв.м., в размер на  1 657,44 лева;
	- за преработка на газова инсталация в котелно помещение за захранване на горелка с природен газ, в размер на  4 407,16 лева с ДДС.
	Средствата са определени, съгласно представени оферти от административния ръководител на Окръжен съд – Пазарджик.
	Средствата са капиталов разход, относим по § 51-00 „Основен ремонт на ДМА“.

	Мотиви: 	При изпълнението на договор № 37/14.12.2021 г. с предмет: „Вътрешен ремонт на отоплителна инсталация и изграждане на достъпна среда за хора в неравностойно положение в сградата на Съдебната палата, гр. Пазарджик“ е установено, че има захранващ кабел на мястото на изграждащия се асансьор. СМР не могат да продължат да бъдат извършвани в рамките на договор № 37/14.12.2021 г. за обекта  преди изместването му. Преместването на захранващия кабел и изграждането на ново трасе е необходимо да бъде извършено от лицензирана фирма със специалисти от ел. техници, тъй като Изпълнителят по договор № 37/14.12.2021 г. няма техническа възможност и специалисти за изпълнение на такъв вид работи. 
	В одобрения технически проект и изготвените количествено-стойности сметки не е предвидено преработка на съществуващата газова инсталация с цел захранване на ново монтирания котел с природен газ., вкл. извършване на последващите изпитания, необходими за приемане и въвеждане на газовата инсталация в експлоатация. Изпълнителят по договор № 37/14.12.2021 г. не разполага с необходимата техническа възможност за извършване на посочените дейности.
	Допълнително възникналите работи следва да бъдат възложени и изпълнени от други дружества, които имат техническа възможност и специалисти. Допълнително възникналите работи няма да засегнат извършени СМР по основния ремонт на сградата, т.е. няма опасност да отпаднат гаранциите на „БРАВО СТРОЙ“ ЕООД – изпълнител по договор № 37/14.12.2021 г. на вече изпълнени СМР.
23.3.ИЗПРАЩА решението на Комисия „Бюджет и финанси“ към Пленума на ВСС за произнасяне по компетентност във връзка с осигуряването на финансови средства по бюджета на Окръжен съд – Пазарджик общо в размер на 6 064,60 лева с ДДС, както следва:
- за преместване и удължаване на съществуващ  захранващ кабел САВТ 4х95 кв.м. - 1 657,44 лева с ДДС;
- за преработка на газова инсталация в котелно помещение за захранване на горелка с природен газ - 4 407,16 лева с ДДС.
23.4. ИЗПРАЩА решението на административния ръководител на Окръжен съд - Пазарджик за сведение и изпълнение.

ПРЕДСЕДАТЕЛ НА КОМИСИЯ 
„УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/
                                              СТЕФАН ГРОЗДЕВ